PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială



Nr.27/246/24 iunie 2004
R A P O R T

asupra proiectului de Lege pentru aprobarea Ordonanţei de urgenţă a Guvernului nr.34/2004 privind modificarea şi completarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat

1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.34/2004 privind modificarea şi completarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, trimis cu adresa nr. P.L.X - 375 din 15 iunie 2004.

La întocmirea prezentului raport, Comisia a avut în vedere avizele Consiliului Legislativ, Consiliului Economic şi social, punctul de vedere al Guvernului şi avizele de la următoarele comisii:

· Comisia pentru buget, finanţe şi bănci;

· Comisia pentru administraţie publică, amenajarea teritoriului şi echilibru ecologic.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, aprobată cu modificări şi completări de Legea nr.569/2003, cu modificările şi completările ulterioare, în scopul asigurării rentabilităţii unor agenţi economici aflaţi în dificultate şi al redresării activităţii acestora. Totodată, prin proiect se instituie o serie de măsuri de protecţie socială pentru salariaţii disponibilizaţi prin concedieri colective, prin acordarea de plăţi compensatorii sau alte forme de compensaţii, din cadrul regiilor autonome subordonate autorităţilor administraţiei publice.
Comisia propune Plenului adoptarea proiectului de lege întrucât este necesară urgentarea retehnologizării regiilor autonome subordonate administraţiei publice locale, precum şi atenuarea impactului social ca urmare a concedierilor colective pe care acest proces le implică.
2. Proiectul de lege face parte din categoria legilor ordinare, conform prevederilor constituţionale, şi a fost adoptat de Senat în şedinţa din 14 iunie 2004, cu respectarea prevederilor art.76 alin.(2) din Constituţie, republicată.
3. La lucrările comisiei au fost prezenţi 19 deputaţi, din totalul de 21 membri ai comisiei.

4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

Proiectul a fost aprobat în forma prezentată de Senat, cu unanimitate de voturi.
PREŞEDINTE,



SECRETAR,

Ion MÎNZÎNĂ 

Întocmit, 

